**Generelle vilkår - Circle K Bilvaskabonnement**

Ved å registrere deg på Circle Ks bilvaskabonnement godtar du vilkårene nedenfor.

* For å kunne bruke Circle Ks bilvaskabonnement må vi ha tilgang til din GPS-posisjon før et vaskeprogram kan starte. Du må også være på stasjonen.
* Du må legge til betalingskort i Circle K Bilvaskabonnement. Betaling skjer med ditt valgte betalingskort via vår betalingstjenesteleverandør, Adyen.
* Hvis du mister mobilen eller har mistanke om uautorisert bruk av ditt Circle K Bilvaskabonnement, må du sperre kortet/kortene som er koblet til Circle K Bilvaskabonnement.

**Problemer?**

Ta kontakt med stasjonspersonalet eller ring kundeservice på 22 96 25 00.

1. **Innledning**

Disse vilkårene gjelder ved kjøp av Circle K bilvaskabonnement.

1. **Avtale**

Avtalen består av disse vilkårene, informasjon i Circle K Appen, informasjon på stasjonen og eventuelt særskilt avtalte vilkår.

Vilkårene vil i tillegg bli utfylt av relevant forbrukerregelverk, for eksempel forbrukerkjøpsloven og ehandelsloven. Vilkårene skal ikke forstås som noen begrensning i de lovbestemte rettighetene.

Ved eventuell motstrid skal spesifikke vilkår og informasjon som vises på den aktuelle stasjonen, gå foran disse generelle vilkårene, så fremt dette ikke strider mot ufravikelig lovgivning.

1. **Parter**

Selgere er: Circle K Norge AS, Schweigaards gate 16, 0107 Oslo, org. nr. 914 766 451.

Kjøper er: forbrukeren som tegner Circle K Bilvaskabonnement.

1. **Hva er Circle K Bilvaskabonnement?**

Circle K Bilvaskabonnement lar deg vaske bilen på en av stasjonene som deltar i Circle K Bilvaskabonnement, mot forhåndsbetaling av et fast beløp for en 30 dagers periode. For å forhindre misbruk er det en begrensning på abonnementet på maksimalt 8 vask i løpet av en 30 dagers periode og maksimalt 2 vask pr. dag.

Når du tegner et Circle K Bilvaskabonnement, må du velge et vaskeprogram. De ulike vaskeprogrammene er beskrevet på skilt på stasjonen og i Circle K Appen. Circle K forbeholder seg retten til å endre de ulike typene vaskeprogram som inngår i Circle K Bilvaskabonnement.

Circle K Bilvaskabonnement tilbys på utvalgte Circle K stasjoner i Norge. For oversikt over stasjoner som deltar i Circle K Bilvaskabonnement, se <https://www.circlek.no/station-search> Skilting på den enkelte Circle K stasjon angir også om stasjonen har Circle K Bilvaskabonnement.

I forbindelse med Circle K Bilvaskabonnement bruker Circle K «Circle K ID», som er en plattform hvor du som kjøper kan opprette en brukerkonto. Her samler vi personopplysninger om deg, for eksempel navn og kontaktinformasjon. For å kunne bruke Circle K Bilvaskabonnement må du godta vilkårene for Circle K ID, se <http://id.circlekeurope.com/#/legal/terms>

1. **Hva er omfattet av Circle K Bilvaskabonnement?**

Circle K Bilvaskabonnement er knyttet til din mobil og gjelder kun bilen med det registreringsnummeret som du registrerte da du tegnet abonnementet. Kjøretøyet må ikke være registrert eller brukes i næringsvirksomhet.

1. **Hvem kan inngå et Circle K Bilvaskabonnement?**

Alle forbrukere over 18 år.

Kjøretøyet må være registrert på en privat person og ikke bli benyttet til kommersiell persontransport (eksempel Taxi) eller i næringsvirksomhet (eksempler, men ikke begrenset til håndverksbil, bud- og transportbil, kjøreskolebil).

**Pris**

Oppgitt pris er totalprisen som skal betales og inkluderer skatter og avgifter. For Circle K Bilvaskabonnement gjelder oppgitt pris for en 30 dagers periode.

1. **Hvordan bruke Circle K Bilvaskabonnement?**

For å aktivere og bruke Circle K Bilvaskabonnement, last ned Circle K Appen.

Du må være på en av stasjonene som tilbyr Circle K Bilvaskabonnement for kunne aktivere abonnementet. For å kunne bruke Circle K Bilvaskabonnement, må derfor din mobil gi Circle K Appen tilgang til din GPS-posisjon.

1. **Bindende avtale**

Avtalen er bindende for begge parter når du har bestilt Circle K Bilvaskabonnement. Avtalen er imidlertid ikke bindende dersom det foreligger en trykkfeil i tilbudet fra Circle K, eller dersom kjøperen ved en feil har lagt inn en bestilling og den annen part har forstått eller burde ha forstått at tilbudet eller bestillingen var et resultat av en slik feil.

1. **Betaling**

Circle K Bilvaskabonnement starter den datoen du tegner abonnementet.

Betaling for Circle K Bilvaskabonnement skjer via den betalingsløsningen du har valgt i bestillingsprosessen.

Når du tegner et Circle K Bilvaskabonnement, skjer første betaling ved bestillingen. Abonnementet fortsetter deretter automatisk, og betalingen vil bli trukket hver 30. dag med prisen for det valgte abonnementet.

1. **Angrerett**

Som forbruker har du rett til å si opp Circle K Bilvaskabonnement inntil 14 dager etter registrering. Angreretten faller bort dersom du bruker Circle K Bilvaskabonnement før angrefristens utløp.

For å benytte angreretten må du, før angrefristen utløper, varsle Circle K om din beslutning om å gå fra avtalen i en utvetydig erklæring. Du kan bruke dette angreskjemaet: <https://www.circlek.no/bilvask/bilvaskabonnement/angreskjema>

Angrerettskjemaet sendes inn via følgende link: <https://circlek.secure.force.com/b2cgeneralsupportrequest?co=ck-no&lang=no&cat=%22EXTRA%22>

1. **Mangler og reklamasjon**

Dersom det foreligger mangel ved en bilvask og dette ikke skyldes kjøper eller forhold på kjøpers side, kan kjøper gjøre gjeldende misligholdsbeføyelser etter forbrukerkjøpsloven. Hvis det foreligger en mangel, må kjøper innen rimelig tid etter at den ble oppdaget eller burde ha blitt oppdaget, reklamere skriftlig. Circle K oppfordrer kjøper til å sende slik reklamasjon til den Circle K stasjonen der bilvasken ble gjennomført. Reklamasjon må imidlertid skje senest to år etter kjøpet av bilvasken.

1. **Circle Ks rettigheter ved kjøpers kontraktsbrudd**

Ved kjøpers manglende betaling eller manglende oppfyllelse av de øvrige pliktene etter avtalen eller gjeldende forbrukerlovgivning, og dette ikke skyldes Circle K eller forhold som er innenfor Circle Ks kontroll, kan Circle K i henhold til forbrukerkjøpsloven kapittel 9, etter omstendighetene kreve oppfyllelse av avtalen, heve avtalen og/eller kreve erstatning. Circle K vil også kunne kreve renter ved forsinket betaling og inkassogebyr.

1. **Hvordan sier jeg opp Circle K Bilvaskabonnement?**

Du betaler 30 dager i forveien for ditt Circle K Bilvaskabonnement. Du kan velge å si opp Circle K Bilvaskabonnement når som helst. Ved oppsigelse utløper abonnementet på den dagen i måneden abonnementet ditt fornyes. Siden kortet ditt belastes automatisk, må du si opp abonnementet senest 1 dag før datoen i måneden abonnementet fornyes. Oppsigelsen gjøre du i Circle K appen under tjenester - bilvaskabonnement.

1. **Misbruk og sperring/oppsigelse av Circle K Bilvaskabonnement**

Misbruk av Circle K Bilvaskabonnement (f.eks. bruk av abonnementet i næringsvirksomhet eller vasking av annen bil enn den registrerte) kan føre til at du blir ansvarlig for Circle Ks tap som følge av dette.

Ved vask av annen bil enn den som er registrert, påløper et gebyr på NOK 500 per vask.

Ved mistanke om misbruk av Circle K Bilvaskabonnement, kan Circle K sperre eller si opp abonnementet uten varsel. Circle K kan også si opp abonnementet dersom instruksjonen for bruk av bilvask på den enkelte stasjonen ikke følges. Circle K forbeholder seg retten til å avvise en kjøper, dersom Circle K tidligere har blokkert eller sagt opp kjøpers abonnement på grunn av mistanke om misbruk.

Circle K forbeholder seg retten til å kontrollere hvilken bil, skilt og Circle K ID som er brukt til en spesifikk vask.

1. **Vedlikehold av bilvaskemaskiner og tilgjengelighet**

Vedlikehold av vaskehaller utføres regelmessig for å opprettholde jevn høy kvalitet og høy tilgjengelighet. Arbeidet planlegges utført så langt det er mulig på tidspunkter som gir minst mulig ulempe. Det kan også forekomme andre driftsavbrudd på vaskehallene.

Det gis ingen reduksjon i abonnementsbetalinger eller annen erstatning som følge av vedlikeholdsarbeid eller andre midlertidige driftsavbrudd på en eller flere vaskehaller.

1. **Kommunikasjon**

Circle K bruker e-post, SMS, app og telefon for å kommunisere med kjøperne. Kommunikasjonen vil typisk bestå av driftsmeldinger og kundeundersøkelser.

1. **Endringer i vilkårene**

Circle K kan endre disse vilkårene med 30 dagers varsel.

1. **Ansvarsfraskrivelse og ansvarsbegrensning**

Circle K er ikke ansvarlig for indirekte tap eller tap som følge av at Circle K Bilvaskabonnement i en periode ikke har kunnet bli benyttes som forventet.

1. **Klager**

Dersom du ønsker å klage på Circle K Bilvaskabonnement eller har spørsmål om ditt abonnement, er du velkommen til å kontakte Circle Ks kundeservice på telefonnummer 22 96 25 00 eller via vår nettside <https://www.circlek.no/kundservice>. Dersom vi ikke finner en løsning, kan saken søkes løst ved mekling i Forbrukerrådet. Dersom minnelig ordning ikke oppnås, kan klagen behandles av Forbrukerklageutvalget.

1. **Lovvalg og verneting**

Vilkårene er regulert av norsk lov. Enhver tvist skal søkes løst gjennom forhandlinger. Dersom partene ikke kommer til enighet, kan saken bringes inn for de ordinære domstoler med Oslo som verneting.

----------

Har du spørsmål angående ditt Circle K Bilvaskabonnement eller Circle K Appen, er du velkommen til å kontakte Circle K kundeservice på 22 96 25 00 eller via vår nettside <https://www.circlek.no/kundservice>

**Behandling av personopplysninger**

Denne beskrivelsen gir generell informasjon om hvordan vi behandler dine personopplysninger og hvilken informasjon som vil bli behandlet.

1. **Formålet med behandlingen**

Ved å tegne et Circle K Bilvaskabonnement kan du bruke vår abonnementstjeneste for bilvask på Circle K stasjoner som deltar i Circle K Bilvaskabonnement. Du må ha en Circle K ID-konto for å få tilgang til abonnementet.

Når du tegner et Circle K Bilvaskabonnement, eller når betalingen for 30 dagers perioden overføres og du bruker tjenesten, vil data om transaksjonen og bruken av tjenesten registreres av Circle K og brukes til forretningsanalyseformål og lagres i regnskapssystemer, hvor de oppbevares i henhold til gjeldende regnskapsregler.

Kjøper vil motta følgende informasjon ved bruk av Circle K Bilvaskabonnement:

* Bekreftelse på transaksjon etter abonnementskjøp
* Push-varslinger ved bruke av Circle K Appen
* E-post med en kvittering for kjøp eller overføring av den månedlige betalingen, hvis loven krever det

Circle K vil ikke sende deg markedsføring med mindre du har gitt ditt samtykke.

1. **Dine rettigheter**

*Utøvelse av rettigheter*

Du kan utøve dine rettigheter som registrert, inkludert retten til å protestere eller stille oss spørsmål, ved å kontakte Circle K, se vår generelle personvernerklæring, https://www.circlek.no/personvern, eller via Circle K ID-sider: <https://ID.circlekeurope.com>. Noen forespørsler, som rett til innsyn, spørsmål knyttet til dataanalyse eller utvidet tilgang, må gjøres skriftlig.

*Informasjon*

Denne beskrivelsen utgjør den spesielle informasjonen om hvordan vi vil behandle dine personopplysninger og hvilke opplysninger som vil bli behandlet som en del av tjenesten, og supplerer Circle Ks generelle personvernerklæring som er tilgjengelig på https://www.circlek.no/personvern.

*Rett til innsyn*

Du kan når som helst be om en kopi av opplysningene vi behandler om deg. Hvis du har spørsmål knyttet til dataanalyse eller andre spørsmål, kan du be om ytterligere innsyn. Det meste av informasjonen er tilgjengelig i Circle K Appen, som inneholder nødvendige personopplysninger vi lagrer om deg for å kunne tilby deg tjenesten. Forespørsel om innsyn i data skal skje skriftlig, se https://id.circlekeurope.com.

*Retting av data*

Hvis personopplysningene dine endres eller er feil, kan du selv korrigere disse i kontoinnstillingene i Circle K Appen.

Hvis du har spørsmål eller behov for hjelp til retting, kan du skriftlig kontakte Circle K.

*Sletting av personopplysninger*

I enkelte tilfeller kan du be om at personopplysninger om deg slettes. Noen data, for eksempel transaksjonsdata, må lagres i samsvar med relevant regelverk. Ved å slette personopplysningene som brukes til Circle K Bilvaskabonnement, avsluttes kontoen din og tjenesten vil ikke lenger være tilgjengelig. Du må da tegne et nytt abonnement for å kunne fortsette å bruke tjenesten.

1. **Hvilke data samles inn?**

Personopplysningene som Circle K Bilvaskabonnement behandler, er de opplysningene du gir når du tegner abonnementet og informasjon om dine kjøp.

Nødvendige opplysninger som brukes av Circle K Bilvaskabonnement er:

* Fornavn
* Etternavn
* Mobil enhets ID
* E-postadresse
* Mobilnummer
* Kjøretøyets registreringsnummer
* Informasjon om betalingskort
* Valg av vaskeprogram
* Samtykke til vilkår for Circle K Bilvaskabonnement

Informasjon samlet inn av Circle K ved bruk av Circle K Bilvaskabonnement:

* Vaskehallens identifikasjonsnummer
* Circle K Appen må ha tilgang til mobilens GPS-posisjon for å bekrefte at kjøperen er på bensinstasjonen

1. **Hvordan samler og behandler vi data?**

*Personopplysninger som behandles ved bruk av Circle K Bilvaskabonnement*

For å kunne bruk tjenesten må du laste ned Circle K Appen, opprette en Circle K ID bruker/konto, godta disse vilkårene for Circle K Bilvaskabonnement, velge vaskeprogram og betale. Betalingsprosessen er beskrevet i avsnittet nedenfor.

Når du ankommer en av Circle K stasjonene som deltar i Circle K Bilvaskabonnement, må du aktivere GPS-posisjon tjenesten i Circle K Appen for å bekrefte posisjonen din. Når bekreftelsen av posisjon er fullført, start vaskeprosessen i henhold til Circle K Appens instruksjoner.

Når bilvasken er fullført, vil den tildeles et unikt ID nummer og registreres i Circle Ks systemer. Historiske registreringer av tidligere bilvask vil være tilgjengelig i Circle K Appen.

Circle K vil gjennomføre analyser av bilvasktjenesten for å måle servicenivået på Circle K Bilvaskabonnementet. Slike analyser vil bli gjennomført ved bruk av data på et aggregert nivå.

Dersom slike analyser ikke kan gjennomføres ved bruk av aggregerte eller anonymiserte opplysninger, vil Circle K sikre at tilfredsstillende tiltak er iverksatt for å beskytte kundenes personopplysninger.

Circle K sporer individuell bruk av Circle K Bilvaskabonnement for å sikre overholdelse av vilkårene. Dersom Circle K har rimelig grunn til å tro at det er gjort bruk av vaskehallen i strid med disse vilkårene, kan Circle K foreta en undersøkelse og om nødvendig kontakte kjøper for verifisering.

*Personopplysninger som behandles ved betaling*

Circle K er behandlingsansvarlig for personopplysninger som behandles i Circle K Appen. Circle K benytter en tredjeparts leverandør, Adyen, for å håndtere betalingen.

Opplysninger om betalingskortet er nødvendig for å kunne betale for Circle K Bilvaskabonnement. Disse opplysningene er ikke tilgjengelige for Circle K. Når et kjøp er foretatt, genereres en ordre ID som Adyen kan koble til din identitet. Adyen vil også kunne få tilgang til ditt mobiltnummer.

I tillegg vil detaljert transaksjonsdata om Circle K Bilvaskabonnement lagres i våre systemer i henhold til gjeldende bokføringsregelverk.

1. **Beskyttelse av personopplysningene og respekt for personvernet ditt**

Circle K vil kunne dele personopplysninger som samles inn gjennom Circle K Bilvaskabonnement med sine partnere, for å administrere kundekontoene og for å kunne tilby deg Circle K Bilvaskabonnement.

Circle K vil ikke samle inn, bruke eller utlevere personopplysninger om kjøper som ikke er i tråd med det opprinnelige formålet, med mindre vi har behandlingsgrunnlag for dette. Vi vil aldri selge våre kjøperes personopplysninger. Circle K vil opprettholde sikkerheten og holde våre registrerte kjøperes informasjon konfidensiell i henhold til relevante lover og bransjestandarder.

1. **Databehandlere (underleverandører), overføring av data**

Circle K har inngått avtale med Adyen (basert i Nederland) som bistår Circle K med håndteringen av betalingsprosessen for Circle K Bilvaskabonnement. Circle K har i tillegg signert en databehandleravtale med Adyen.

Circle Ks datasentre og underleverandørers datasentre som gjør det mulig for deg å bruke Circle K Bilvaskabonnement, er lokalisert i EU/EØS.

1. **Endringer i behandlingen av personopplysninger**

Circle K vil kunne endre denne beskrivelsen av hvordan vi behandler kjøperes personopplysninger. For brukere av Circle K Appen vil en oppdatert beskrivelse alltid være tilgjengelig via App Store, Google Play og i Circle K Appen.